Margaret Skjelbred

**Margaret Skjelbred** (født 25. januar 1949 i Stokke i Vestfold) er en norsk forfatter.

Skjelbred er utdannet psykiatrisk sykepleier, og arbeidet i nesten tyve år ved Vestfold Sentralsykehus. I 1983 debuterte hun litterært med diktsamlingen *Det er aleine du er*. Hun har utgitt diktsamlinger, romaner og barnebøker. Hun har også vært kåsør og laget radioprogrammer basert på barnebøkene for NRK. Skjelbred har arbeidet heltid som forfatter siden 1990, og fikk i 2004 et gjennombrudd hos publikum med romanen *Gulldronning, perledronning*. Forfatterskapet har innbrakt henne flere priser.

Margaret Skjelbred vokste opp med foreldre som var haugianere, og i hele oppveksten var hun redd for å havne i Helvete.

De fleste av Skjelbreds diktsamlinger er skrevet på Vestfold-dialekt. Da forfatteren fikk Vestfold fylkeskommunes Kunstnerpris i 1990 var hennes bruk av den lokale dialekten et viktig moment. Mange av hennes dikt er tonesatt av Øivind Lauritzen.

Forfatteren har i flere år bodd i Nordbyen i Tønsberg.

## Bibliografi
* *Det er aleine du er* &ndash; dikt (1983) (illustrert av Harald Nordberg) Digital bok i Bokhylla.no
* *Skilderier* &ndash; dikt (1985) (illustrert av Harald Nordberg)
* *Bakkesøte, øyentrøst* &ndash; dikt (1989) (illustrert av Hans Gerhard Sørensen)
* *Har du sett?* &ndash; barnerim (1991) (illustrert av Hans Gerhard Sørensen)
* *Tom og Andersen* &ndash; barnebok (1993) (illustrert av Kari Grossmann)
* *Du smiler mot meg fra et falmet bilde. En sonett-krans* &ndash; dikt (1994) (fotografier av Morten Krogvold)
* *Tom og Andersen feirer jul* &ndash; barnebok (1994) (illustrert av Kari Grossmann)
* *Ved Jakobs løe* &ndash; dikt (1995) (illustrert av Hans Gerhard Sørensen)
* *Tom og Andersen drar til fjells* &ndash; barnebok (1995) (illustrert av Kari Grossmann)
* *Hvor er Ida?* &ndash; barnebok (1996) (illustrert av Mikael Holmberg)
* *Lerkehjerter* &ndash; roman (1997)
* *Tom og Andersen ved sjøen* &ndash; barnebok (1997) (illustrert av Kari Grossmann)
* *Det er aleine du er og andre dikt i utvalg* &ndash; dikt i utvalg (1998)
* *Vildresinn* &ndash; roman (1998)
* *Alvemål* &ndash; roman (1999)
* *Tom og Andersen i byen* &ndash; barnebok (1999) (illustrert av Kari Grossmann)
* *Den hjerteløse risen* &ndash; barnebok (2000) (illustrert av Anders Kaardahl)
* *Om forlatelse* &ndash; roman (2001)
* *Gulldronning, perledronning* &ndash; roman (2004)
* *Andrea D* &ndash; roman (2006)
* *Mors bok* &ndash; selvbiografisk roman (2009)
* *Du skal elske lyset* &ndash; roman (2011)
* *Jeg fant. Dikt 1983-2013* &ndash; lyrikk, Tiden (2013)
* *Det lir mot kveld ; Kristinas reise. To sonettkranser* &ndash; Lyrikk, Gyldendal (2014)
* *Og går jeg over enga* &ndash; Liv forlag (2017)

## Priser
* Prøysenprisen 1989
* Vestfold fylkeskommunes Kunstnerpris i 1990
* Tønsberg kommunes kulturpris 1994
* Vestfolds Litteraturpris 2000
* Amalie Skram-prisen 2005

## Referanser


## Kilder
*Presentasjon av Margaret Skjelbred i Forfatterkatalogen på Forfattersentrums nettsider

## Eksterne lenker
* 
* Margaret Skjelbred i NRK Forfatter
* Margaret Skjelbred i Dagbladet Forfatter
* Margaret Skjelbred i Aftenposten Alex
* Hør Margrete Skjelbred NRK Nett-TV